تورکیه جمهوریتی پارلمانی نینگ باشلیغی مصطفی شنتوپ, تلفن آرقه لی, آذربایجانلیک کسبداشی صاحبه غفاروه بیلن سوزله شدی.
صحبتده امریکا قوشمه ایالتلری دولت رهبری جو بایدن نینگ میلادی 1915- ییلی حادثه لری نی "قیرغین" اوله راق بهالنتیرگن لیگی سببلی قیغو بیلدیریلدی.
شنتوپ, اجتماعی ترماق آرقه لی بیرگن بیاناتیده, غفاروه نینگ اونگه قونغیراق قیلیب, بایدن نینگ بیاناتی سببلی خفه ایکن لیگی نی بیلدیرگن لیگی نی معلوم قیلدی.
شنتوپ, "بو بیانات لرنینگ سیاسی خصوصیت گه ایگه ایکن لیگی, تاریخی و حقوقی جهتدن هیچ قنده ی بیر ارزشی بولمه گن لیگی, منطقه ده تیچلیککه حصه قوشمه یدیگن لیگی توغریسیده همفکر ایکن لیگی میزنی کوردیک.  قیمتلی آذربایجان پارلمانی باشلیغی صاحبه غفاروه گه نزاکت و حساسیت بیلن هردایم یانیمیزده بولگن لیگی اوچون منتدارچیلیک بیلدیره من" دییه قید ایتدی.
آذربایجان تشقی ایشلر وزیری جیحون بیره موف هم اوشبو توغریده, تلفن آرقه لی, تورک کسبداشی مولود چاووش اوغلی بیلن سوزله شدی.
دیپلماتیک منبع لردن آلینگن معلوماتگه کوره, صحبتده بیره موف, تورکیه نینگ یانیده ایکن لیک لری نی تکرارلرایکن, تاریخ نینگ اوزگرتریلیب قیته دن یازیلیشی نینگ قبول قیلینیشی نینگ ممکن ایمس لیگی نی بیلدیرگن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
